# mont en e goazez
## Brezhoneg
### Etimologiezh

    Savet diwar ar verb mont, an araogenn en, an anv-gwan perc'hennañ e hag an anv-kadarn koazez.

### Troienn verb

mont en e goazez /ˈmɔ̃n(d) ẽn e ˈɡwɑːzɛ(s)/
* Azezañ
** Ha hi monet en he c'hoazez a-geñver dezhañ war ar skaoñ all. — (Jakez Konan, NOZ AR PELLGENT, Al Liamm niv. 65, Du-Kerzu 1957, p. 11.)
** [...], e vije ret mat da bep Itron mont en he c'hoazez e-kreiz-tre daou baotr. — (Jarl Priel, An Teirgwern Pembroke, Al Liamm, 1959, p. 16.)
** En e goazez ez eas hag e chomas ur vunutenn badaouinet ha mezevennet gant sklaerder an deiz. — (Jakez Konan, Lannevern e kañv ha danevelloù all, Al Liamm, 1980, p. 25.)
** 3° Un dorchenn, din da vonet em c'hoazez warni. — (Edouarzh Ollivro, troet gant Jakez Konan, Pikoù Mab e Dad, Mouladurioù Hor Yezh, 1983, p. 25.)
** Aet e oa an Tort en e goazez da c'hortoz e setañs, [...]. — (Marsel Klerg, Faltazi an amzerioù kent, Mouladurioù Hor Yezh, 1999, p. 175.)
** Dre ma ne oa nemet div skabell e-barzh ar C15 ec'h eas Erwanig en e goazez war ar plañchod... — (Fañch Peru, Kañfarded Milin ar Wern, Skol Vreizh, 2008, p. 67.)

#### Gerioù heñvelster

* azezañ
* koazezañ
* lakaat e revr war e c'henoù
* mont en e azez
* teurel e bouez
* teurel e revr

#### Troidigezhioù

* s'asseoir